"মোৰ দিনত অসমক আৰু ভাগ ভাগ কৰিবলৈ দিয়া নহ'ব। গাত শেষ টোপাল তেজ থকালৈকে যুঁজ দিম। পৃথক বড়েলেণ্ড নালাগে, বিটিচি চুক্তি ভংগ হ'ব লাগিব।" এই মন্তব্য কোকৰাঝাৰ সমষ্টিৰ সাংসদ নৱ কুমাৰ শৰণীয়াৰ।
ইপিনে, য়ুপিপিএল তেওঁৰ বাবে কোনো ফেক্টৰ নহয় বুলি উল্লেখ কৰি শৰণীয়াই কয় যে তেওঁলোকে আঢ়ৈ লাখ ভোট পাব, প্ৰমিলাই পঞ্চাশ হাজাৰ পাব। য়ুপিপিএলে গাওঁৰ মানুহক গৈ ধমকি দিছে তেওঁলোকক ভোট দিবলৈ। শৰণীয়াই নিশা সেই গাওঁসমূহত পহৰা দিবৰ বাবে ৰাইজক আহ্বান জনায়।
কংগ্ৰেছৰ স্থিতি সম্পৰ্কত নিজৰ মন্তব্য প্ৰকাশ কৰি নৱ শৰণীয়াই কয় যে কোকৰাঝাৰক আগতে গগৈয়ে ঠগিছিল এতিয়া ৰিপুন বৰাই ঠগিছে। ৰিপুন বৰাই আমাক গালি পাৰিছে এই কাৰণে যে মোক গালি পাৰিলে হাগ্ৰামাই তেওঁক ভাল পাব পাৰে।
তদুপৰি, বিটিচি অঞ্চলত যাতে কোনো অপ্ৰীতিকৰ পৰিস্থিতিৰ সৃষ্টি নহয় তাৰ বাবে বিটিচি প্ৰশাসনক অধিক সজাগ হ'বলৈ শৰণীয়াই আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
